Igemmaḍ iɣer nessaweḍ deg leqdic-a di tazwara nekkes-d akk iwudam yellan deg weḍris akked tedyanin yeḍran yid-sen, newwi-d ɣef wamek mseḍfarent, syin nessasen-d akk iwudam i d-yebder umyaru deg wungal-is seg tazwara almi d taggara. Imi d nutni i yesselḥayen tigawin, deg-s anda nufa amyaru netta yakan yefka-as azal meqqren deg weglam n tedyanin akked yiwudam, deg-s yeɛreḍ ad d-yessebgen amek tebna tayri gar sin n yilmeẓyen deg tmetti taqbaylit d wansayen-is.